இடிக்கொள்ளால் படர்தாமரை, ஆண்குறிகளில் உண்டாகும் விரணம்,கண்ணோய், மலக்கட்டு ஆகிய இவைகள் போகும்... இடிக்கொள்ளின் விதைகளை ஒரு தேயாத சந்தனக்கல்லின்மீது இரண்டொருத் துளி சுத்தநீர் விட்டு உறைத்துக் கண்களுக்கு அஞ்சனமாகத் தீட்டக் கண்பார்வை அதிகமாகும்...  இதை நன்றாக மைபோல அரைத்துச் சீலையில் தடவி ஆண்குறியில்வரும் விரணங்களுக்குமேல் அழுந்தப் போட்டுவைத்தால் விரணம் ஆறும்... இதன் சுத்தமான மாவைக் கருகாமல் நெருப்பனலில் சிறிது வெதுப்பி கண் இரப்பைகளில் ஓர் உளுந்து அளவுத் தூவிவந்தால் சீழ் பிடித்த விரணங்கள் ஆறும்... இதனைப் பழச்சாறுவிட்டு அரைத்துப் படைகளுக்குத் தடவ ஊறல் அடங்கி ஆறிவிடும்... இதனை வேகவைத்து எடுத்த நீரில் போதிய அளவு உப்பு, புளி, மிளகாய்க் கூட்டி இரசம் செய்து, தாளித்து, பெண்கள் சாதத்தில் உபயோகப்படுத்தினால் முலைப்பால் சுரக்கும்...  